Red Dead Redemption

Red Dead Redemption – 2010 m. veiksmo ir nuotykių vesterno žaidimas, sukurtas JAV „Rockstar San Diego“ studijos ir išleistas „PlayStation 3“ ir „Xbox 360“ konsolėms. Tais pačiais metais pasirodė atskirai galimas žaisti žaidimo plėtinys „Undead Nightmare“ ir vėliau žaidimas tapo žaidžiamas su „Xbox One“ konsole.

„Red Dead Redemption“ sulaukė aukšto kritikų įvertinimo. Metacritic.com duomenimis, žaidimas įvertintas 95 balų iš 100 vidurkiu.metacritic.commetacritic.com Gamespy ir Gamespot svetainės jį išrinko „Metų žaidimu“gamespot.comgamespy.com ir jis buvo įtrauktas į kai kuriuos „geriausių visų laikų“ žaidimų sąrašus: pagal gamesradar.com − 6 (2015 m.),gamesradar.com pagal „Slant“ žurnalą − 2 (2018 m.)slantmagazine.com vietose.

2015 m. leidėjas paskelbė, kad buvo išplatinta 14 mln. žaidimo kopijų.gamespot.com 2018 m. išleistas žaidimo priešistorės įvykius pasakojantis „Red Dead Redemption 2“.

 Siužetas 
„Red Dead Redemption“ veiksmas vyksta pramanytose JAV Laukinių vakarų ir Meksikos vietovėse. Pagrindinis herojus Džonas Marstonas kadaise buvo banditų gaujos narys, tačiau buvo sužeistas, gaujos apleistas ir pasitraukė iš „biznio“. Vyriausybės agentai po to jį surado ir mainais į gyvenimą kartu su šeima pareikalavo Dž. Marstono sumedžioti jo buvusios gaujos narius, kurie sukūrė savo atskiras gaujas ir toliau plėšikauja. Veiksmas prasideda 1911 m. Dž Marstonui atvykus į Laukinių vakarų Armadilo miestelį susitikti su buvusiu bendru Biliu Vilkinsonu, tačiau prie šiojo būstinės jis pašaunamas. Dž Marstonas išgelbėjamas pro šalį važiavusios Boni Makfarlen ir su vietos maršalu ir kitų gyventojų parama turi susikauti su įvairiais banditais, bei galų gale − su savo buvusiais sėbrais.

 Mechanika 
Žaidimo veiksmas vyksta 3D kompiuterinės grafikos aplinkoje valdant pagrindinį herojų Dž. Marstoną iš trečiojo asmens perspektyvos. Po Laukinius vakarus herojus gali judėti pėsčiomis, su žirgu arba žirgais traukiamu vežimu. Žaidimo eigoje šaudomasi su banditas, veikia priedangos sistema, kai herojus gali slapstytis už tvorų, akmenų nuo priešiškos ugnies. Žaidime yra laiko sulėtinimo galimybė (Dead-Eye), kad Dž. Marstonas gali tiksliau nusitaikyti į priešininkų kūno dalis. Iš nukautų banditų galima rinkti pinigus, šovinius. Už įvykdytas šalutines misijas suteikiami pinigai, auga herojaus garbės (Honor) ir šlovės (Fame) statistiniai duomenys, kurie lemia, kaip su herojumi elgiasi miestelių gyventojai. Miesteliuose herojus gali pirkti ginklus, šovinius, sveikatingumo porcijas, lošti pokeriu ir kitus minižaidimus, priimti misijas.

Žaidime yra įvesta keletas daugelio žaidėjų (iki 16) žaidžiamų scenarijų, kuriuos žaisdami žaidėjai gali pasiskirstyti į kovojančias tarpusavyje ar kovojančias kartu (Co-op) grupes. Plėtinyje „Undead Nightmare“ žaidimo veiksmas modifikuotas į Dž. Marstono kovas su zombiais, atitinkamai pakoreguotas siužetas.

 Išnašos 

 Nuorodos 
 Oficiali svetainė
 IGN resursai
 giantbomb.com

Kategorija:2010 kompiuteriniai žaidimai
Kategorija:Veiksmo žaidimai
Kategorija:Nuotykių žaidimai